Okresná prokuratúra Partizánske 
Februárová 157, 958 01 Partizánske 	

Sp. zn. : Pv 325/12/3305	Partizánske, 4.12.2012
EEČ : 2-25-22-2012

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Partizánske
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 10. 7. 2012 o 01.20 h v obci XXXXX, na ul. ČSA oproti cintorínu bol kontrolovaný hliadkou OO PZ Partizánske, kde pri požiadaní o doklad totožnosti mu z ruksaku vypadol igelitový sáček s obsahom neznámej sušenej rastliny, ktorý dobrovoľne vydal polícii, pričom zo záverov znaleckého posudku Kriminalistického a expertízneho ústavu PZ vyplýva, že sa jednalo o 0,41 g psychotropnej látky Tetrahydrokanabinolu (THC), účinnej látky konope v množstve väčšom ako 10 mg, čo predstavuje minimálne jednu obvykle jednorázovú dávku drogy, pričom rastliny rodu Cannabis sú zaradené do I. skupiny omamných látok a THC ako hlavná aktívna zložka konopy je zaradený do I. skupiny psychotropných látok podľa zákona č. 139/98 Z.z. o omamných látkach, psychotropných látkach a prípravkoch v znení neskorších predpisov.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník Obvodného oddelenia PZ Partizánske uznesením ORP-323/PE-PE-2012 zo dňa 10. 7. 2012 podľa § 199 ods. 1 Tr. poriadku začal trestné stíhanie a uznesením zo dňa 27. 9. 2012 podľa § 206 ods. 1 Tr. poriadku vzniesol XXXXX obvinenie za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona, pričom skutku sa dopustil tak, že dňa 10. 7. 2012 o 01.20 h v obci XXXXX, na ul. ČSA oproti cintorínu bol kontrolovaný hliadkou OO PZ Partizánske, kde pri požiadaní o doklad totožnosti mu z ruksaku vypadol igelitový sáček s obsahom neznámej sušenej rastliny, ktorý dobrovoľne vydal polícii, pričom zo záverov znaleckého posudku Kriminalistického a expertízneho ústavu PZ vyplýva, že sa jednalo o 0,41 g psychotropnej látky Tetrahydrokanabinolu (THC), účinnej látky konope v množstve väčšom ako 10 mg, čo predstavuje minimálne jednu obvykle jednorázovú dávku drogy, pričom rastliny rodu Cannabis sú zaradené do I. skupiny omamných látok a THC ako hlavná aktívna zložka konopy je zaradený do I. skupiny psychotropných látok podľa zákona č. 139/98 Z.z. o omamných látkach, psychotropných látkach a prípravkoch v znení neskorších predpisov.

	Obvinený XXXXX v prípravnom konaní spáchanie trestnej činnosti v plnom rozsahu doznal a svoje konanie oľutoval. 

	Spáchanie skutku obvineným je okrem priznanie obvineného preukázané aj ďalšími dôkazmi obsiahnutými vo vyšetrovacom spise a to najmä výsluchmi svedkov Bečku a Adamusa, znaleckým posudkom a listinnými dôkazmi. 

	Obvinený je stíhaný za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona, za ktorý zákon ustanovuje hornú hranicu trestu odňatia slobody 3 roky.

	Z vyšetrovacieho spisu vyplýva, že sú splnené všetky podmienky na podmienečné zastavenie trestného stíhania.

	Obvinený XXXXX doteraz nebol súdne trestaný ani riešený v priestupkovom konaní. S prihliadnutím na jeho doterajší život, na okolnosti prípadu možno takéto rozhodnutie považovať za dostačujúce. 

	Obvinený XXXXX v prípravnom konaní žiadal, aby bolo proti nemu trestné stíhanie podmienečne zastavené.

	Vzhľadom na uvedené skutočnosti som rozhodol tak, ako je uvedené vo výrokovej časti tohto rozhodnutia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Bobok
prokurátor